Seadusloome
Funktsionaalne kirjeldus

1.	Eesmärk
Erinevaid visuaalseid võimalusi kasutades tutvustada noortele Eesti seadusloome protsessi. 

2. Kasutajad
Eeskätt 10.-12. klassi õpilased, kuid ka 8.-9. klass ning tudengid. Sobilik nii poiss-, kui ka tütarlastele. Kasulik materjal ka teistele riigi korraldusest huvitatud kodanikele.

3. Õppeained
Koolides kodanikuõpetuse tundide, ülikoolides ühiskonna ja politoloogia teemaliste loengute lisamaterjalina.

4. Kasu
Seadusloomet visualiseerides mõistetakse paremini protsessi erinevaid etappe ning osatakse hinnata vastavate institutsioonide osatähtsust selles protsessis. Kuna tavaliselt on seadusandlus tavainimesele üsna igav teema, siis suur rõhk on visuaalsel interaktiivsusel. Riigi seisukohalt on kasu mitmekülgne: haritakse (tulevast) valijat suurendades sellega valimisaktiivsust, arendatakse kodanike teadlikkust riigi erinevate võimu teostajate osas.

5. Sisulised nõuded
•	Tegevusest antakse ülevaade arusaadavas keeles ning võimalikult kujundlikult ja visuaalselt atraktiivselt.
•	Nurgas on alati abi nupp, mis annab vajadusel kasutajale abiinfot.

6. Tehnilised nõuded
•	Operatsioonisüsteem ja lisatarkvara: Rakendus peab olema multiplatvormne ehk töötama nii MS Windows 95/98/ME/NT/2000/XP kui Linux (vähemalt RedHat 7.2, Mandrake 8.2, SuSE Linux 7.3) ja MacOS keskkonnas. Rakendus tohi nõuda kasutaja arvutilt eritarkvara eelnevat paigaldust, vaid peab kasutama ära veebibrauseri pakutavaid võimalusi. Seega eeldatud on, et kasutatakse ainult operatsioonisüsteemi (Windows 98SE/ME/NT4/2000/XP, Linux Redhat 7.2,  või kõrgem) ja brauseri (Internet Explorer 5.5 või kõrgem, Netscape 6 või kõrgem, Mozilla) võimalusi.
•	Rakenduse minimaalsed riistvaralised nõuded: Pentium-II 266MHz, 64 MB RAM (soovitavalt ka P-MMX, 40MB RAM), helikaart, kõlarid või kõrvaklapid.
•	Minimaalne ekraani resolutsioon ja värvilahutus: 600x800 punkti, 16 miljonit värvi
•	Sisendseadmed: hiir ja klaviatuur, viimane URL-i sisestamiseks
•	Väljundseadmed: kuvar, kõlarid või kõrvaklapid

7. Sisuline kirjeldus
Ekraanil on pilt erinevate institutsioonide ja selle alaminstitutsioonide kastikestega. Võimaliku algataja institutsiooni kastikesele klõpsates on võimalik nõnda valida seadusloome protsessi algataja. Seejärel hakkab ekraanil käima visuaalne protsess, mis kujutab endast “dokumendi” liikumist ühest institutsioonist teise või liikumist alaminstitutsioonide (näiteks Riigikogu komisjoni ja täiskogu istungi) vahel. Iga protsessi juurde ilmub ka liikumist selgitav tekst. “Dokument” võib ka mõnesse institutsiooni pidama jääda ja oodata kasutaja-poolset otsust pakutavatest valikutest (näiteks vastu võtta, tagasi lükata, lisada muudatusettepanekud jne). Valiku küsimine peab väga hästi märgatav olema, sest vastasel korral ei pruugi kasutaja seda näha. Kui “dokument” jõuab lõpp-punkti, siis antakse kasutajale sellest teada. Kui “dokumendi” staatus muutub, siis see kajastub koheselt ka “dokumendi” väljanägemises (näiteks seaduseelnõu kannab silti SE, seadus S, tagasilükatud seadus TLS jne). Kui “dokumendile” on võimalik lisada muudatusettepanekuid, siis vastavad võimalused kajastatakse samuti ekraanil. Näiteks on muudatusettepanekuid esitavate institutsioonide juures vastav muudatusettepanekute ikoon, millele klõpsates liigub see teise vastavasse institutsiooni (näiteks Riigikogu komisjoni, kui SE on hetkel komisjonis). Lisaks tekstidele on võimalik ka heliliselt kuulata, millise tegevusega parasjagu tegemist on, aga see ei ole kohustuslik.

8. Alusdokumendid
Seadusloomet iseloomustavad eeskätt Eesti Vabariigi põhiseadus, Riigikogu seadus, Vabariigi Valitsuse seadus, Vabariigi Presidendi seadus, Õiguskantsleri seadus, Riigikogu kodukorra seadus jne. 

9. Perspektiivid
Samalaadselt kirjeldatakse ka kohaliku omavalitsuse seadusandlusprotsess ning mitmed teised riigis olulised protsessid (näiteks valimised, rahvahääletus jne).

Koostanud

Aivar Ilves
25.04.2004.a.